钦定古今图书集成/明伦汇编/氏族典/第581卷 > 耶律那也
## 钦定古今图书集成/明伦汇编/氏族典/第581卷 > 耶律那也

按《辽史耶律那也传》：“那也，字移斯，辇夷离堇满古只
之后。父斡常，从伐夏，战殁。那也敦厚才敏，大安九年，
为倒挞岭节度使。明年冬，以北阻卜长磨古斯叛，与
招讨都监耶律胡吕率精骑二千往讨，破之。寿隆元
年，复讨达理拔思等，有功。乾统六年，拜中京留守，改
北院大王，薨。那也为人廉介，长于理民，每有斗讼，亲”
核曲直，不尚威严，尝曰：“凡治人，本欲分别是非，何事
迫胁以立名。”故所至以惠化称。